এসব কারণেই নারীদের জন্য জাতীয় সংসদে আসন সংরক্ষিত রাখার কোটা বা বিধানটির বিরুদ্ধে জনমত গড়ে উঠেছে। এমনকি অনেক নারী নেত্রীও সম্প্রতি সোচ্চার হয়ে বলেছেন, নারীদের ‘ক্ষমতায়ন’ সত্যি উদ্দেশ্য হলে সংরক্ষণের বিধানটিই তুলে দেয়া উচিত। তেমন অবস্থায় রাজনীতি ও সামাজিক কর্মকান্ডে সক্রিয় নারীরা নিজেদের যোগ্যতায় নির্বাচনে প্রতিদ্বন্দ্বিতা করে এবং জনগণের ভোটে নির্বাচিত হয়ে সংসদে আসতে পারবেন। এটাই হতে পারে নারীদের ‘ক্ষমতায়ন’ এবং জাতীয় জীবনে ভূমিকা পালন করতে দেয়ার প্রধান পন্থা।